|  |  |  |  |
| --- | --- | --- | --- |
|  |  |  | logo |
| **ΚΥΠΡΙΑΚΗ ΔΗΜΟΚΡΑΤΙΑ****ΥΠΟΥΡΓΕΙΟ****ΜΕΤΑΦΟΡΩΝ, ΕΠΙΚΟΙΝΩΝΙΩΝ ΚΑΙ ΕΡΓΩΝ** |  |  |  |

**Περί Ηλεκτρισμού Κανονισμοί – Απαιτήσεις έκδοσης Πιστοποιητικών Ικανότητας**

**Συντηρητών Ηλεκτροσυσκευών**

Με βάση τους περί Ηλεκτρισμού Κανονισμούς, άρθρα 52 και 53, το Τμήμα Ηλεκτρομηχανολογικών Υπηρεσιών (ΗΜΥ) εκδίδει τα Πιστοποιητικά Ικανότητας Ηλεκτρολόγων Μηχανικών, Ανώτερων Τεχνικών Ηλεκτρολογίας, Συντηρητών Ηλεκτροσυσκευών, Ηλεκτροτεχνιτών και Εργοληπτών Ηλεκτρικών Εγκαταστάσεων.

Όσον αφορά στην κατηγορία των **Συντηρητών Ηλεκτροσυσκευών**, υπάρχουν 2 διαβαθμίσεις, Δευτέρας και Πρώτης Τάξης.

1. Πρόσωπό δύναται να αποκτήσει **Πιστοποιητικό Ικανότητας Συντηρητή Ηλεκτροσυσκευών Δευτέρας Τάξης** αν:
* είναι κάτοχος απολυτηρίου Μέσης Τεχνικής και Επαγγελματικής Εκπαίδευσης στον κλάδο Ηλεκτρολογίας και Διπλώματος διετούς διάρκειας Τριτοβάθμιας Επαγγελματικής Εκπαίδευσης στον Κλάδο Ηλεκτρολογίας και έχει έχουν τουλάχιστον έξι μήνες μεταγενέστερη πρακτική εξάσκηση στη συντήρηση ηλεκτρικών συσκευών και εξοπλισμού (να τεκμηριώνεται μέσα από βεβαίωση Εργοδότη στην οποία αναφέρονται αναλυτικά τα καθήκοντα του και να τεκμηριώνεται μέσα από Αναλυτική Κατάσταση Αποδοχών Ασφαλισμένου κατά Εργοδότη και κατά έτος από το Τμήμα Κοινωνικών Ασφαλίσεων), ή
* είναι κάτοχος απολυτηρίου Μέσης Τεχνικής και Επαγγελματικής Εκπαίδευσης στον κλάδο Ηλεκτρολογίας ή Διπλώματος διετούς διάρκειας Τριτοβάθμιας Επαγγελματικής Εκπαίδευσης στον Κλάδο Ηλεκτρολογίας και έχει τουλάχιστον ένα χρόνο μεταγενέστερη πρακτική εξάσκηση στη συντήρηση ηλεκτρικών συσκευών και εξοπλισμού (να τεκμηριώνεται μέσα από βεβαίωση Εργοδότη στην οποία αναφέρονται αναλυτικά τα καθήκοντα του και να τεκμηριώνεται μέσα από Αναλυτική Κατάσταση Αποδοχών Ασφαλισμένου κατά Εργοδότη και κατά έτος από το Τμήμα Κοινωνικών Ασφαλίσεων) ή
* είναι δεκαεννέα τουλάχιστον ετών και έχει τριών τουλάχιστον ετών πρακτική εξάσκηση στη συντήρηση ηλεκτρικών συσκευών και εξοπλισμού και ικανοποιήσει το Τμήμα ΗΜΥ, κατόπιν εξετάσεων, για την ικανότητα και τις τεχνικές του γνώσεις

Η πρακτική εξάσκηση να τεκμηριώνεται μέσα από βεβαίωση Εργοδότη στην οποία αναφέρονται αναλυτικά τα καθήκοντα του και να τεκμηριώνεται μέσα από Αναλυτική Κατάσταση Αποδοχών Ασφαλισμένου κατά Εργοδότη και κατά έτος από το Τμήμα Κοινωνικών Ασφαλίσεων

Εγγεγραμμένος Συντηρητής Ηλεκτροσυσκευών Δεύτερης Τάξης δύναται να αναλαμβάνει την ευθύνη της λειτουργίας συσκευών και εξοπλισμού χαμηλής και μέσης τάσης μέχρι 75KVA και ανάλογα με τον βαθμό επιτυχίας του στις εξετάσεις, σύμφωνα με τον πιο κάτω πίνακα:

|  |  |
| --- | --- |
| **Βαθμός Επιτυχίας (Χ)** | **Όρια Ευθύνης (kVA)** |
| 50≤ Χ ≤65 | 25 |
| 65< Χ ≤80 | 50 |
| 80< Χ ≤100 | 75 |

1. Πρόσωπό δύναται να αποκτήσει **Πιστοποιητικό Ικανότητας Συντηρητή Ηλεκτροσυσκευών Πρώτης Τάξης** αν:
* Είναι εγγεγραμμένο ως Συντηρητής Δεύτερης Τάξης και έχει μεταγενέστερη υπηρεσία τριών τουλάχιστο χρόνων (να τεκμηριώνεται μέσα από βεβαίωση Εργοδότη στην οποία αναφέρονται αναλυτικά τα καθήκοντα του και να τεκμηριώνεται μέσα από Αναλυτική Κατάσταση Αποδοχών Ασφαλισμένου κατά Εργοδότη και κατά έτος από το Τμήμα Κοινωνικών Ασφαλίσεων), ή
* κατέχει απολυτήριο Μέσης Τεχνικής και Επαγγελματικής Εκπαίδευσης στον κλάδο Ηλεκτρολογίας **και** Διπλώματος διετούς διάρκειας Τριτοβάθμιας Επαγγελματικής Εκπαίδευσης στον Κλάδο Ηλεκτρολογίας και έχει τριάμισι τουλάχιστο χρόνια, μεταγενέστερη πρακτική εξάσκηση στη συντήρηση ηλεκτρικών συσκευών και εξοπλισμού (να τεκμηριώνεται μέσα από βεβαίωση Εργοδότη στην οποία αναφέρονται αναλυτικά τα καθήκοντα του και να τεκμηριώνεται μέσα από Αναλυτική Κατάσταση Αποδοχών Ασφαλισμένου κατά Εργοδότη και κατά έτος από το Τμήμα Κοινωνικών Ασφαλίσεων), ή
* κατέχει απολυτήριο Μέσης Τεχνικής και Επαγγελματικής Εκπαίδευσης στον κλάδο Ηλεκτρολογίας **ή** Διπλώματος διετούς διάρκειας Τριτοβάθμιας Επαγγελματικής Εκπαίδευσης στον Κλάδο Ηλεκτρολογίας και έχει τέσσερα τουλάχιστο χρόνια, μεταγενέστερη πρακτική εξάσκηση στη συντήρηση ηλεκτρικών συσκευών και εξοπλισμού (να τεκμηριώνεται μέσα από βεβαίωση Εργοδότη στην οποία αναφέρονται αναλυτικά τα καθήκοντα του και να τεκμηριώνεται μέσα από Αναλυτική Κατάσταση Αποδοχών Ασφαλισμένου κατά Εργοδότη και κατά έτος από το Τμήμα Κοινωνικών Ασφαλίσεων), ή
* έχει συμπληρώσει το 19ο έτος της ηλικίας του και έχει έξι τουλάχιστο χρόνια πρακτική εξάσκηση, στη συντήρηση ηλεκτρικών συσκευών και εξοπλισμού (να τεκμηριώνεται μέσα από βεβαίωση Εργοδότη στην οποία αναφέρονται αναλυτικά τα καθήκοντα του και να τεκμηριώνεται μέσα από Αναλυτική Κατάσταση Αποδοχών Ασφαλισμένου κατά Εργοδότη και κατά έτος από το Τμήμα Κοινωνικών Ασφαλίσεων).

**και**

* ικανοποιήσει το Τμήμα ΗΜΥ κατόπιν εξετάσεων, για την ικανότητα και τις τεχνικές του γνώσεις.

Εγγεγραμμένος Συντηρητής Ηλεκτροσυσκευών Πρώτης Τάξης δύναται να αναλαμβάνει την ευθύνη της λειτουργίας συσκευών και εξοπλισμού χαμηλής και μέσης τάσης μέχρι 350KVA, ανάλογα με τον βαθμό επιτυχίας του στις εξετάσεις, σύμφωνα με τον πιο κάτω πίνακα:

|  |  |  |
| --- | --- | --- |
| **Βαθμός Επιτυχίας****(Χ)** | **Όρια Ευθύνης****(kVA)** | **Τάξη** |
| 30≤ Χ ≤40 | 25 | Β |
| 40< Χ ≤50 | 50 | Β |
| 50< Χ ≤60 | 75 | Β |
| 60< Χ ≤70 | 100 | Α |
| 70< Χ ≤80 | 150 | Α |
| 80< Χ ≤90 | 250 | Α |
|  90< Χ ≤100 | 350 | Α |